El lab escènic de Joventut estrena l'obra "Paraíso Baldío" al Grau Vell
03 de juliol 2023

![](/media/qpapp0fg/cartel-lab-paraíso_c.jpg?width=600.9554140127389&height=850)

L'obra _Paraíso Baldío_ s'estrena en les instal·lacions del Grau Vell de Sagunt els dies 6 i 7 de juliol. Peça fruit del taller escènic desenvolupat amb jóvens actors i actrius, dirigit per Paco Zarzoso i amb el suport de l'equip de la companyia Hongaresa de Teatre, Wanda Bellanza i Blanca Martínez. Per als set participants, esta activitat serà la seua primera experiència laboral en el camp de les arts escèniques. Així mateix, el grup actoral ha participat en l'elaboració del text dramàtic.

Esta experiència s'emmarca dins del programa de Cultura Jove de la regidoria de Joventut i Infància de l'Ajuntament de Sagunt. _Paraíso Baldío_ naix com a resultat del Tercer Laboratori per a jóvens impulsat per la regidoria de Joventut i Infància de l'Ajuntament de Sagunt i la col·laboració del Centre Cultural Escalante de la Diputació de València.

L'obra s'interpretarà els dies 6 i 7 de juliol. El 6 de juliol les representacions seran a les 20 i a les 22 hores, mentre que el dia 7 seran a les 19 i a les 21 hores.

_Paraíso Baldío_ és un diàleg entre els jóvens i una naturalesa greument ferida. La peça ha sigut escrita pels mateixos intèrprets, com en anteriors edicions, inspirats per l'oasi del Grau Vell, lloc on es realitzaran les representacions. L'obra planteja un diàleg entre els jóvens i la naturalesa. Una naturalesa greument ferida, que condiciona les nostres vides i genera poderoses incerteses sobre el futur: sequeres, augment de les temperatures, incendis, desaparició de la diversitat, fenòmens adversos i imprevisibles... En este paradís danyat, posem a la naturalesa com a personatge protagonista, no necessàriament bucòlic, sinó com a espill dels nostres anhels i pors més profundes.

Les invitacions per a accedir a l'obra de teatre es poden aconseguir en la web www.notikumi.com . Per a més informació, contactar al telèfon: + INFO: 96 2683439.

*   [](http://www.facebook.com/sharer.php?u=https://aytosagunto.es/va/actualitat/el-lab-escenic-de-joventut-estrena-l-obra-paraiso-baldio-al-grau-vell/ "Facebook")
*   [](http://twitter.com/share?url=https://aytosagunto.es/va/actualitat/el-lab-escenic-de-joventut-estrena-l-obra-paraiso-baldio-al-grau-vell/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-lab-escenic-de-joventut-estrena-l-obra-paraiso-baldio-al-grau-vell/ "Linked In")
*   [](mailto:?body=https://aytosagunto.es/va/actualitat/el-lab-escenic-de-joventut-estrena-l-obra-paraiso-baldio-al-grau-vell/)